Пастаянны назіральнік Апостальскай Сталіцы пры Арганізацыі Аб’яднаных Нацый падкрэсліў, што ўрады краін маюць патрэбу ў дапамозе ў барацьбе супраць распаўсюджвання ідэалогіі тэрарызму і ў прадухіленні экстрэмізму. Гэтая дапамога павінна выходзіць за рамкі традыцыйнага аналізу пытанняў міру і бяспекі і больш карыстацца ААН-аўскімі экспертызамі па пытаннях правоў чалавека, развіцця і адукацыі. Толькі ў гэтым выпадку Бюро па барацьбе з тэрарызмам можа дзейнічаць эфектыўна, сказаў арцыбіскуп Бернардзіта Ауса.